Diari Oficial de la Generalitat Valenciana


Sumari del DOGV 2458, del 27-02-1995 (1995/833960)

RESOLUCIÓ de 25 d'octubre de 1994, del secretari general de la Conselleria de Cultura, per la qual es resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació de Formació i Ocupació del País Valencià (FOREM-PV).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2458

Data del DOGV
:   27-02-1995

Secció del DOGV
:   ALTRES DISPOSICIONS

Número del document
:   1995/833960


Data del document
:   25-10-1994

Organisme emissor
:   Conselleria de Cultura

Tipus de document
:   Resolució

RESOLUCIó de 25 d'octubre de 1994, del secretari general de la Conselleria de Cultura, per la qual es resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació de Formació i Ocupació del País Valencià (FOREM-PV).   
Vist l'expedient incoat a instància d'Antonio Montalbán Gámez, en nom i representació de la Fundació de Formació i Ocupació del País Valencià (FORM-PV), com a president.  
Fets  
Primer  
Antonio Montalbán Gámez, Juan Sifre Martínez, Roberto Ruiz Belén, Evaristo Soto PaÑos i Fernando Casado Carrasco, manifestaren expressament la voluntat de constituir una fundació cultural privada amb la denominació de Fundació per la Formació i Ocupació del País Valencià (FOREM-PV), segons consta en l'escriptura pública de constitució d'aquesta entitat, autoritzada pel notari de València Rafael Gómez-Ferrer SapiÑa, de 29 de desembre de 1993, amb número de protocol 6.626.  
Segon  
Els fins de la Fundació són:  
a) Fomentar l'estudi i la investigació en matèria de formació professional i social dels treballadors.  
b) Ajuda a la definició de necessitats de formació i qualificació dels treballadors, segons les demandes socials, i al desenvolupament regional, tecnològic i econòmic.  
c) Contribució a la millora de les condicions de treball, mitjançant la intervenció en la formació permanent dels treballadors. Es dedicarà especial atenció a la creació i millora de l'ocupació.  
d) Participar en les modalitats i nivells que definesca la Fundació en la impartició directa d'activitats de formació bàsica i permanent.  
e) Prestar atenció prioritària a la formació de desocupats amb necessitats especials de reinserció en el mercat de treball com són: jóvens de primera ocupació, dones que reingressen en el mercat de treball i desocupats de llarga durada.  
f) Altres fins que el Patronat considere d'interés.  
Tercer  
Seran beneficiaris de la Fundació els ciutadans del País Valencià, d'acord amb les limitacions que estableix l'article 1.2.d del Decret 2.930/1972, de 21 de juliol.  
La Fundació atendrà principalment la formació dels treballadors, actius o no. Atendrà així mateix les sol·licituds d'entitats públiques i privades per a facilitar serveis de formació, estudi i investigació, que el Patronat considere oportunes.  
La Fundació atorgarà els seus beneficis a les persones o entitats que complesquen les condicions expressades anteriorment i que el Patronat considere que són legítimes mereixedores d'aquests beneficis.  
Ningú no podrà al·legar davant la Fundació cap dret preferent a gaudir dels seus beneficis, ni imposar la seua atribució a una persona o entitat determinades.  
Quarta  
La dotació inicial de la Fundació, segons consta en l'article 21 del estatuts de la Fundació, està formada per un milió de pessetes (1.000.000 PTA)  
Cinqué  
El Patronat de la Fundació, d'acord amb els estatuts, serà designat per la Comissió Executiva Confederal de la CS de CCOO-PV, i es podran incloure entre els seus membres components de l'esmentada executiva i d'altres que aquesta designa. En cap cas el nombre no podrà ser inferior a tres.  
La Comissió Executiva Confederal podrà convocar en qualsevol moment els components del Patronat, i elegirà les persones que hagen de cobrir les vacants que es produesquen per qualsevol causa.  
El Patronat, que queda constituït en l'acte de la carta constitucional, estarà integrat per les persones designades per la confederació sindical corresponent i en els càrrecs establerts, que són els següents:  
- President: Antonio Montalbán Gámez  
- Secretari: Juan Sifre Martínez  
- Tresorer: Roberto Ruiz Belen  
- Vocals: Evaristo Soto PaÑos  
 Fernando Casado Carrasco  
Tots ells han acceptat els càrrecs, de caràcter gratuït, en la forma reglamentària.  
Sisé  
La resta de l'articulat estatutari regula les altres qüestions que el text reglamentari conté: organització i atribucions dels òrgans de govern, obligació de retre comptes al protectorat i previsió per al cas d'extinció de la Fundació.  
Consideracions jurídiques  
Primera  
La Constitució Espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1.1. del Reglament de 21 de juliol de 1972 (BOE de 30 d'octubre) diu que tindran caràcter de fundacions culturals privades els patrimonis autònoms destinats primordialment pels seus fundadors a l'educació i la investigació científica i tècnica o qualsevol altra activitat cultural, i administrats sense finalitat lucrativa per les persones a que corresponen el seu govern d'acord amb les prescripcions dels estatuts, circumstàncies, totes aquestes, que concorren en aquest cas.  
Tercera  
La carta fundacional i els estatuts continguts en l'escriptura pública de 29 de desembre de 1993, amb número de protocol 6.626, posseeixen els requisits bàsics de l'article 1 del Reglament de 21 de juliol de 1972 i compleixen les prescripcions dels articles 6, 7 i 84 del seu text, per la qual cosa la Fundació per a la Formació i Ocupació del País Valencià pot ser reconeguda d'interés públic i classificar-se com de promoció, tenint en compte l'objecte que persegueix segons l'article 6 del seus estatuts.  
Quarta  
L'expedient ha sigut tramitat a través del Servei de Fundacions de la Conselleria de Cultura, que és la competent per a dictar resolució en aquest expedient, en virtut de les atribucions que li confereix el Decret 113/93, de 26 de juliol, del Govern Valencià (DOGV núm. 2.080, de 2 d'agost de 1993).  
Vistos la Constitució vigent, el Reglament de les Fundacions Culturals Privades de 21 de juliol i les altres disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV número 2.101, de 13 de setembre de 1993), resolc:  
Primer  
Reconéixer, classificar i inscriure com a fundació cultural privada de promoció la denominada Fundació per a la Formació i Ocupació del País Valencià (FOREM-PV), amb domicili a València, carrer del Convent Carmelites, 1..  
Segon  
Aprovar els estatuts de 29 de desembre de 1993, per què s'ha de regir.  
Tercer  
Aprovar el nomenament del primer Patronat segon figura en l'escriptura de constitució i en la part expositiva d'aquesta resolució, després d'haver acceptat els càrrecs, de caràcter gratuït, en la forma reglamentària.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribuna Superior de Justícia de la Comunitat Valenciana, en el termini de dos mesos, a comptar de l'endemà de la notificació d'aquesta resolució.  
Per a la interposició del recurs, serà requisit imprescindible que, prèviament, el recurrent ho comunique a aquest òrgan.  
Tot això, de conformitat amb el que preveuen els articles 58 i següents de la Llei de la Jurisdicció Contenciosa Administrativa, i l'article 110.3 de la llei 30/1992, de 26 de novembre, Règim Jurídic de les Administracions Públiques i del Procediment Administratiu Comú.  
València, 25 d'octubre de 1994.- El secretari general de la Conselleria de Cultura: Vicent Todolí i Femenia.